CELEX: 31990L0488
Language: el
Date: 1990-09-17 00:00:00
Title: Οδηγία 90/488/ΕΟΚ του Συμβουλίου της 17ης Σεπτεμβρίου 1990 που τροποποιεί την οδηγία 87/404/ΕΟΚ σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης

Avis juridique important

|

31990L0488

Οδηγία 90/488/ΕΟΚ του Συμβουλίου της 17ης Σεπτεμβρίου 1990 που τροποποιεί την οδηγία 87/404/ΕΟΚ σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης  

Επίσημη Εφημερίδα αριθ. L 270 της 02/10/1990 σ. 0025 - 0025 Φινλανδική ειδική έκδοση: Κεφάλαιο 13 τόμος 19 σ. 0250  Σουηδική ειδική έκδοση: Κεφάλαιο 13 τόμος 19 σ. 0250 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 17ης Σεπτεμβρίου 1990  που τροποποιεί την οδηγία 87/404/ΕΟΚ σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης  (90/488/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 87/404/ΕΟΚ (4) προβλέπει την εναρμόνιση των προτύπων όσον αφορά τα απλά δοχεία πίεσης που κατασκευάζονται εν σειρά·  ότι η οδηγία 87/404/ΕΟΚ, ελλείψει εναρμονισμένων προτύπων, απαιτεί εξέταση τύπου «ΕΚ» για τα εν λόγω δοχεία· ότι τα πρότυπα αυτά δεν θα είναι διαθέσιμα την ημερομηνία εφαρμογής της οδηγίας·  ότι η οδηγία 87/404/ΕΟΚ δεν έχει προβλέψει μεταβατική περίοδο κατά την οποία θα επιτρεπόταν η διάθεση στην αγορά των αποθεμάτων των δοχείων που έχουν κατασκευαστεί σύμφωνα με εθνικές κανονιστικές διατάξεις που εφαρμόζονται πριν την έναρξη των αποτελεσμάτων της οδηγίας αυτής·  ότι, προκειμένου οι κατασκευαστές να έχουν στη διάθεσή τους τον αναγκαίο χρόνο για να εφαρμόσουν τη διαδικασία εξέτασης τύπου «ΕΚ» και να καταστεί δυνατή η διάθεση στην αγορά των αποθεμάτων δοχείων, χρειάζεται μια μεταβατική περίοδος,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 18 παράγραφος 1 της οδηγίας 87/404/ΕΟΚ, προστίθεται το ακόλουθο εδάφιο:  «Τα κράτη μέλη επιτρέπουν, για τη χρονική περίοδο μέχρι την 1η Ιουλίου 1992, τη διάθεση στην αγορά ή/και τη χρησιμοποίηση των δοχείων που είναι σύμφωνα με τις εθνικές τους κανονιστικές διατάξεις που ίσχυαν πριν από την ημερομηνία εφαρμογής της παρούσας οδηγίας.»  Άρθρο 2  Τα κράτη μέλη θεσπίζουν τις διατάξεις που είναι αναγκαίες για να συμμορφωθούν με την παρούσα οδηγία μέχρι την 1η Ιουλίου 1991. Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1990.  Για το Συμβούλιο  Ο Πρόεδρος  P. ROMITA  (1) ΕΕ αριθ. C 13 της 19. 1. 1990, σ. 7.  (2) ΕΕ αριθ. C 149 της 18. 6. 1990, σ. 145 και απόφαση της 12ης Σεπτεμβρίου 1990 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. C 168 της 10. 7. 1990, σ. 2.  (4) ΕΕ αριθ. L 220 της 8. 8. 1987, σ. 48.